**KLAUSOMI TEKSTAI**

**1 dalis** *(1–5)*

***Pažiūrėkite į paveikslėlius. Perskaitykite klausimus.***

***Paklausykite pokalbių.***

***Kiekvieną pokalbį girdėsite du kartus.***

***Prie kiekvieno 1–5 klausimo pažymėkite teisingą atsakymą A, B ar C pagal pavyzdį.***

**0 Kur atostogaus Rūta?**

|  |  |
| --- | --- |
| *Tomas* | Rūta, ar jūs šiais metais atostogausite prie jūros? |
| *Rūta Tomas Rūta* | Ne, Tomai, mes pernai atostogavome prie jūros. Buvo smagu. Tai gal šįmet važiuosite į kalnus?Nea, atostogausime kaime. Labai norėjome važiuoti į kalnus, bet, žinai, reikia padėti močiutei. |
| *Tomas Rūta* | Reikia tai reikia. Ir kaime gali būti įdomu. Taip, man patinka ten. |
|  |  |

**1 Kada draugai važiuoja pas Andrių?**

|  |  |
| --- | --- |
| *Tomas* | Labas, Rūta. |
| *Rūta* | Sveikas, Tomai. |
| *Tomas* | Po pamokų važiuoju aplankyti Andriaus, jis serga. Važiuojam kartu? |
| *Rūta* | Kelintą valandą tu važiuoji?  |
| *Tomas* | Planavau trečią. |
| *Rūta* | Aš galėčiau penktą, nes ketvirtą valandą man repeticija. |
| *Tomas* | Ar ji baigsis iki penkių? |
| *Rūta* | Taip.  |
| *Tomas* | Gerai, tada važiuojam penktą. |

**2 Kur buvo Rūta?**

|  |  |
| --- | --- |
| *Tomas* | Sveika, **Rū**ta, ar buvai vakar muziejuje?  |
| *Rūta**Tomas Rūta* | Žinai, Tomai, į muziejų eisiu rytoj, nes bus nemokama. Tai vakar niekur nebuvai?Buvau kine. Norėjau eiti į meno galeriją, bet draugė pakvietė į kiną. Filmas tikrai buvo geras.  |
| *Tomas**Rūta* | Tai gal galiu ir aš eiti su tavim rytoj į muziejų?Žinoma.  |

**3 Ką pirko Tomas?**

|  |  |
| --- | --- |
| *Rūta* | Labas, Tomai.  |
| *Tomas**Rūta**Tomas* *Rūta* | Sveika, Rūta. Sakei, kad pametei pirštines. Ar jau nusipirkai kitas?Pirštines radau kuprinėje, bet reikėjo kepurės ir šaliko.Matau, kad nusipirkai naują šaliką. Labai gražus. O kepurę nusipirkai? |
| *Tomas* | Kepurė netiko, o šalikas tikrai geras – didelis ir šiltas – labai juo džiaugiuosi.  |

**4 Kuris vaikinas yra Rūtos brolis?**

|  |  |
| --- | --- |
| *Tomas* | Rūta, ar tavo brolis tas aukštas tamsus vaikinas su akiniais? |
| *Rūta**Tomas* *Rūta* | Ne, Tomai, jis nešioja akinius, bet yra šviesus. O kas tas vaikinas tamsiais plaukais?Jonas, brolio draugas.  |
| *Tomas*  | O jūs abu nepanašūs... |

**5 Kada Andrius bus Vilniuje?**

|  |  |
| --- | --- |
| *Rūta* | Tomai, ar Andrius atskrenda į Vilnių balandžio ketvirtą dieną?  |
| *Tomas* | Iš pradžių jis planavo atskristi ketvirtą, bet rado pigesnį bilietą. Jis bus Vilniuje balandžio trečią dieną, nors išskrenda balandžio antrą. Žinai gi, laikas skiriasi.  |
| *Rūta* | Tai trečią važiuosim pasitikti? |
| *Tomas* | Aišku. Būtinai. |

**309 ž.**

**2 dalis** *(6–10)*

***Perskaitykite šeimos narių ir dovanų sąrašus.***

***Paklausykite mokinių pokalbio apie dovanas.***

***Pokalbį girdėsite du kartus.***

***Prie kiekvieno 6–10 punkto parašykite teisingo atsakymo raidę A–G pagal pavyzdį.***

***Kam ką pirks Rūta?***

|  |  |
| --- | --- |
| *Rūta*  | Tomai, rytoj mes su Lina važiuojame į prekybos centrą. Greit šventės – reikia visiems dovanų...  |
| *Tomas* | Mano mama visada sako, kad nežino, ką kam pirkti. O tu jau sugalvojai, ką pirksi? |
| *Rūta* | Taip, man patinka pirkti dovanas šeimai. Pavyzdžiui, sesei visada šalta. Jai nupirksiu didelį languotą šaliką. Aš pati pernai tokį gavau dovanų, labai džiaugiuosi. Manau, kad ir ji džiaugsis. |
| *Tomas* | O tavo mamai ir aš žinau, ką pirkti – receptų knygą, jai taip patinka gaminti... |
| *Rūta* | Gerai sakai. Aš galvojau pirkti kokį nors romaną, bet tikrai geriau tiks receptų knyga. Ačiū, puiki mintis.  |
| *Tomas* | Įdomu, ką pirksi tėčiui?  |
| *Rūta* | Jis domisi automobiliais. Pernai nupirkau knygą apie automobilius, o šįmet pirksiu automobilio modelį.  |
| *Tomas**Rūta* | Žinai, kokio norėtų?Taip. Brolis pasakė.  |
| *Tomas**Rūta* | Labai gerai. Ar tavo brolis dar žaidžia krepšinį?Taip. Jam norėjau pirkti krepšinio kamuolį, bet jis jau nusipirko pats, tai aš nupirksiu jo mėgstamos komandos marškinėlius.  |
| *Tomas* | Puiku. Manau, jam patiks. Tai jau visiems sugalvojai?  |
| *Rūta* | Ne, dar nežinau, ką pirkti močiutei ir seneliui. Na, močiutei gal ir žinau. Jai reikia šilto megztinio arba šiltos liemenės. Manau, pirksiu megztinį.  |
| *Tomas* | O seneliui gali nupirkti liemenę. |
| *Rūta* | Ne, liemenę jis turi, teta numezgė. |
| *Tomas* | Mano mama seneliui nupirko šlepetes. Gal ir tavo seneliui reikia? |
| *Rūta**Tomas**Rūta* | O, tikrai. Ir aš nupirksiu patogias šlepetes, nes vis skundžiasi, kad kojas skauda. Ačiū!Nėra už ką. Gerų jums pirkinių rytoj. Iki!Ačiū! Iki! |

217 ž.

**3 dalis** *(11-15)*

***Perskaitykite 11–15 punktus.***

***Paklausykite skelbimo apie skaitymo konkursą.***

***Tekstą girdėsite du kartus.***

***Prie 11–15 punktų įrašykite reikalingą informaciją pagal pavyzdį.***

Mieli mokiniai,

Kaip kasmet pavasarį šiais metais vėl kviečiame jus išbandyti savo jėgas meninio skaitymo konkurse, kuris jau tampa gražia mokyklos tradicija. Mūsų gimnazijoje toks konkursas vyksta jau devintą kartą.

Kviečiame dalyvauti 5-10 klasių mokinius, kuriems patinka literatūra ir kurie mėgsta skaityti.

Reikės padeklamuoti pasirinktą eilėraštį arba pasakyti ištrauką iš pasirinkto prozos kūrinio.

Konkursas vyks balandžio 10 d. mokyklos salėje. Draugus kviečiame pasiklausyti ir palaikyti savo bendraklasius. Renginys prasideda 15 val. Rezultatai bus paskelbti tą pačią dieną, išklausius visus skaitovus. Mokinius vertins kelių mokytojų komisija. Nugalėtojai bus apdovanoti knygyno čekiais.

Visus, norinčius dalyvauti konkurse, kviečiame registruotis elektroniniu adresu: [www.konkursas.lt](http://www.konkursas.lt) iki balandžio 7 d.

Laukiame jūsų!

105 ž.

**4 dalis** *(16–20)*

***Perskaitykite 16–20 punktus.***

***Paklausykite žurnalisto pokalbio su lenktynininku Benu Sakalu.***

***Tekstą girdėsite du kartus.***

***Pažymėkite pagal pavyzdį, kurie teiginiai 16-20 yra teisingi, kurie – neteisingi.***

**Ką vaikystėje svajojo vairuoti Benas Sakalas?**

*Visi esame girdėję apie vieną garsiausių Lietuvos lenktynininkų Beną Sakalą, kuris jau ne pirmi metai dalyvauja Dakaro ralyje. Kol lenktynininkas ruošėsi šių metų varžyboms, žurnalistei pavyko paklausti daugelio įdomių dalykų.*

**Lenktyniavimas daugumai žmonių skamba labiau kaip pomėgis nei darbas, o kaip yra jums?**

Jei sudėtume darbą ir pomėgį į vieną vietą, gautume mėgstamą darbą. Visi turėtume ieškoti tokio darbo, kuris geriausiai atitiktų mūsų pomėgius ir gabumus. Man tai pavyko.

**Jūs turbūt esat vienas iš tų, kurie viską geriausiai žino ir apie naujausius automobilius?**

Automobiliai mano gyvenime svarbūs tiek, kiek to reikia mano darbui – automobilių sportui. Turime tinkamai juos išsirinkti, paruošti lenktynėms, ir treniruotis. O jei manote, kad laisvalaikiu sėdžiu prie automobilio, daug apie jį mąstau, tai taip tikrai nėra. Mano draugai puikiai žino, kad patarti, kokį automobilį jiems pirkti, negalėsiu – visai nesidomiu, koks naujas modelis išleistas, koks ten variklis ar panašiai.

**Vaikystėje visi svajojome, kuo tapsime užaugę. Apie ką svajojote Jūs – apie lenktynes?**

Kai buvau vaikas, norėjau būti didelio sunkvežimio vairuotojas. Tokio, kuris dirba kasyklose, kurio ratas didesnis už žmogų net keturis kartus! Lenktynėmis susidomėjau jau būdamas jaunuolis. Sportuoti pradėjau gana vėlai, kai man buvo 18 metų.

**Kaip sekasi važinėti ne lenktynėse, bet miesto gatvėmis? Ar nekyla noras lenktyniauti?**

Kai nebuvau lenktynininkas, maniau, kad labai gerai vairuoju. Tačiau kai pradėjau sportuoti, supratau, kad anksčiau nemokėjau važiuoti. Gatvė – ne lenktynių trasa, čia privalome būti atidūs ir važiuoti leistinu greičiu pagal kelių eismo taisykles, o ne lenktyniauti, kas pirmas. Aš visada mieste laikausi taisyklių.

**Jau ne vienus metus organizuojate „Velomaratoną“. Kaip Jums kilo tokia idėja?**

„Velomaratonas“ atsirado todėl, kad nusprendėme Lietuvai padovanoti svarbią dviračių šventę. Joje dalyvauja daugiau nei dešimt tūkstančių dalyvių ne tik iš Lietuvos, bet ir viso pasaulio. Susirenka daugiau nei tūkstantis vaikų, jiems skirtas specialus „Velomaratono“ vaikų važiavimas. Tūkstančiams šaunių šventės dalyvių suteikiame galimybę susipažinti bei pabūti kartu su šeima, draugais ar kolegomis.

**Ko palinkėtumėte mūsų klausytojams?**

Svajokite ir svajonės išsipildys!

**Ačiū už pokalbį.**

321 ž.